Page:Scotland's skaith, or, The sad effects of drunkenness (1).pdf/14

 14 Wha thus travels cauld and hungry, Wi' young baitrs sae late at e'en ? Beggars, cried the voice mair angry, Beggars wi' their brats, I ween. Beggars now, ales ! wha lately Helpt the beggar and the poor. Fye, gudeman, cried ane discreetly, Taunt nae poortith at our door. Sic a night and tale thegither, Plead for mair than anger's din : Rise Jock, cried the pitying mither, Rise and let the wretched in. Beggar now, alas ! wha lately Helpt the beggar and the poor ! Enter, quo' the youth discreetly, While up flew the opening door. Beggar, or what else, sad mourner, Enter without fear or dread; Here, thank God, there's aye a corner To defend the houseless head. For your bairnies cease repining; If in life, you'll see them soon : Aff he flew; and brightly shining Through the dark clouds brak the morn.